ໝໍ້ໄຟ ບໍ່ທັນສະໄໝ ພາໃຫ້ລົດ​ ໄຟຟ້າ ຍັງບໍ່ໄດ້ຮັບ ຄວາມນິຍົມ ຫຼາຍປານໃດ
ລົດ​ໄຟຟ້າ ມີທ່າທີຈະໄດ້ຂາຍດີທີ່​ສຸດ ຢູ່​​​ຈີນ ເພາະ​ເຈົ້າໜ້າທີ່​ເຫັນ​ວ່າ​ ເທັກ​ໂນ​ໂລ​ຈີ​ດ້ານ​ນີ້ ​ຈະເປັນ​ການແກ້​ໄຂ​ບັນຫາ​ອາກາດເປັນພິດ ​​ໃນ​ຕົວ​ເມືອງຕ່າງໆ ຂອງ​ຈີນ ​ໄດ້​ດີ​ທີ່​ສຸດ.
ເຖິງແມ່ນວ່າ ພວກຜູ້ຄົນຍັງມີຄວາມກັງວົນໃຈຢູ່ຕໍ່ມາກໍຕາມ ແຕ່ຄວາມສົນໃຈຕໍ່ລົດ ໄຟຟ້າກໍແມ່ນກໍາລັງມີເພີ້ມຫລາຍຂຶ້ນ ໂດຍສະເພາະແມ່ນຢູ່ໃນບັນດປະເທດອຸດສາ ຫະກໍາທັນສະໄໝ ບັນດາບໍລິສັດຜະລິດລົດດັ່ງກ່າວ ກໍາລັງປັບປຸງຄວາມສາມາດໄລຍະ ທາງຂອງການແລ່ນລົດດັ່ງກ່າວ ໂດຍການສ້າງສະຖານີສາກໝໍ້ໄຟໃຫ້ມີຫລາຍຂຶ້ນ ແຕ່ແນວໃດກໍຕາມ ອຸດສາຫະກໍາດ້ານນີ້ ກໍຍັງລໍຖ້າການຄົ້ນພົບທາງອອກສໍາຄັນ ໃນ ດ້ານເທັກໂນໂລຈີໃນການຜະລິດໝໍ້ໄຟຢູ່ ນັກຂ່າວວີໂອເອ George Putic ມີລາຍ ງານກ່ຽວກັບເລື່ອງນີ້ ຊຶ່ງບົວສະຫວັນ ຈະນໍາມາສະເໜີທ່ານໃນອັນດັບຕໍ່ໄປ ການຂາຍລົດໄຟຟ້າ ແມ່ນເປັນຄຳໝັ້ນສັນຍາທີ່ຍິ່ງໃຫຽ່ທີ່ສຸດຢູ່ໃນປະເທດຈີນ ບ່ອນ ທີ່ບັນດາເຈົ້າໜ້າທີ່ທັງຫຼາຍເຫັນວ່າເທັກໂນໂລຈີດ້ານນີ້ ຈະເປັນການແກ້ໄຂບັນຫາ ອາກາດເສຍເປັນພິດທີ່ມີຊື່ສຽງບໍ່ດີຢູ່ໃນຕົວເມືອງຕ່າງໆ ຂອງຈີນ ໄດ້ດີທີ່ສຸດ ລັດຖະບານຈີນໄດ້ວາງແຜນໄວ້ວ່າ ຈະມີໂຄງການລິເລີ້ມອັນຫລາກຫລາຍ ຊຶ່ງລວມ ທັງຂໍ້ຮຽກຮ້ອງວ່າ ນັບແຕ່ປີໜ້າເປັນຕົ້ນໄປ ບໍລິສັດຜະລິດລົດໝົດທຸກບ່ອນໃນຈີນ ຈະຕ້ອງຜະລິດລົດທີ່ແລ່ນໄຟຟ້າໃຫ້ໄດ້ຢ່າງໜ້ອຍແປດເປີເຊັນຂອງການຜະລິດທັງໝົດ ຂອງເຂົາເຈົ້າ ຊຶ່ງ ບັນດາຜູ້ຜະລິດລົດທັງຫຼາຍກໍກໍາລັງພະຍາຍາມເຮັດຕາມນັ້ນຢູ່ ໃນງານວາງສະແດງລົດທີ່ນະຄອນຊຽງໄຮ ກໍແມ່ນໄດ້ເຮັດໃຫ້ເຫັນທ່າອ່ຽງອັນນັ້ນແທ້ ທ່ານ Herbert Diess, ຫົວໜ້າບໍລິຫານຂອງບໍລິສັດ Voklswagen ກ່າວວ່າ: ແຕ່ວ່າຜູ້ຊົມໃຊ້ຢູ່ໃນຈີນ ຕະຫລອດທັງຢູ່ໃນສະຫະລັດນີ້ກໍຄືກັນ ບໍ່ໄດ້ພາກັນຟ້າວຟັ່ງໄປ ຊື້ລົດໄຟຟ້າ ແລະກໍມີເຫດຜົນໃຫຍ່ອັນນຶ່ງທີ່ພາໃຫ້ເປັນແນວນັ້ນ ທ່ານ Sunita Halasz, ເຈົ້າຂອງລົດທີ່ແລ່ນດ້ວຍໄຟຟ້າຄົນນຶ່ງໃຫ້ຄໍາເຫັນວ່າ: ຄວາມກັງວົນດັ່ງກ່າວເອີ້ນກັນວ່າ “range anxiety ຫຼື ຄວາມກະວົນກະວາຍຢ້ານບໍ່ມີ ບ່ອນສາກໄຟ ເປັນຄວາມຢ້ານກົວທີ່ມີຢູ່ຕະຫລອດ ວ່າແບັດເຕີຣີລົດຂອງໂຕຈະໝົດໄຟ ແລະລົດຂອງໂຕ ຈະຕາຍຢູ່ບ່ອນໃດບ່ອນນຶ່ງ ເພາະຊອກຫາປັກສຽບໄຟຟ້າ ຢູ່ໃສກໍບໍ່ໄດ້ ເມື່ອທຽບໃສ່ກັບການໃຊ້ເວລາບໍ່ເທົ່າໃດນາທີ ເພື່ອເຕີມນໍ້າມັນໃສ່ໃຫ້ເຕັມຖັງ ໃສ່ກັບບ່ອນສາກໄຟແລ້ວ ການໃຊ້ໝໍ້ໄຟຍັງລ້າຫຼັງຫລາຍຢູ່ ແຕ່ແນວໃດກໍຕາມ ສະຖານີ ສາກລົດໄຟຟ້າແມ່ນກໍາລັງເກີດຂຶ້ນຢ່າງວ່ອງໄວຢູ່ໃນຈີນ, ຢູ່ສະຫະລັດ ແລະຢູ່ອີກ ຫລາຍໆປະເທດ ບໍລິສັດລົດ Tesla ເວົ້າວ່າ ຕົນຈະເພີ້ມຈໍານວນສະຖານີສາກລົດໄຟຟ້າ Supercharge ໃນປີນີ້ ໃຫ້ໄດ້ເຖິງ 10,000 ບ່ອນ ບໍລິສັດຜະລິດລົດໄຟຟ້າແຫ່ງອື່ນໆ ກໍກໍາລັງນໍາແບບດຽວກັນນີ້ຢູ່ ແຕ່ຢ່າງໃດກໍຕາມ ການຄົ້ນພົບທາງອອກທີ່ຈິງແທ້ກໍຄື ການຜະລິດແບັດເຕີຣີ ທີ່ສາ ມາດບັນຈຸພະລັງງານໄດ້ຫລາຍກວ່າເກົ່າ ທ່ານ Xu Liuping, ປະທານບໍລິສັດ Changan Auto ອະທິບາຍວ່າ: ຜູ້ຊ່ຽວຊານເວົ້າວ່າ ຕາບໃດຫາກຍັງເຮັດບໍ່ໄດ້ເຊັ່ນນັ້ນ ການແກ້ໄຂບັນຫາທີ່ດີທີ່ສຸດກໍຄື ເຮັດລົດປະສົມ ທີ່ໃຊ້ທັງນໍ້າມັນ ແລະໄຟຟ້າ ໂດຍທີ່ໃຫ້ແລ່ນໃນໄລຍະທາງໃກ້ດ້ວຍ ແບັດເຕີຣີ ແລະເມື່ອໄປໄລຍະໄກກໍໃຫ້ໃຊ້ນໍ້າມັນແລ່ນ